Sekolah Kebangsaan (2) Sultan Alam Shah

**Sekolah Kebangsaan (2) Sultan Alam Shah** atau nama ringkasnya *SK (2) Sultan Alam Shah /* SK2SAS/ SAS2, merupakan sebuah Sekolah Kebangsaan yang terletak di Jalan Bukit 11/2, Petaling Jaya.

Pada 2018, Sekolah Kebangsaan (2) Sultan Alam Shah mempunyai 130 orang murid perdana dan 16 orang murid PPKI Masalah Pendengaran/Pertuturan, menjadikan jumlah keseluruhan murid seramai 185 orang murid. Ia mempunyai seramai 28 orang guru dan 3 orang staf sokongan.2009

## Sejarah
Sekolah ini ditubuhkan pada tahun 1962, tetapi dipecah menjadi Sekolah Kebangsaan (1) Sultan Alam Shah dan Sekolah Kebangsaan (2) Sultan Alam Shah pada tahun 1967. Ia terletak di Jalan Bukit 11/2, 46200 Petaling Jaya.

Sekolah ini terletak di kawasan petempatan yang terawal di Petaling Jaya dan amat strategik. Lokasinya terletak di antara Kuala Lumpur dan Subang Jaya.

Pada tahun 1971, sekolah ini dipilih untuk menempatkan Pendidikan Khas Cacat Pendengaran (kini Kelas Khas Murid Bermasalah Pendengaran dan Pertuturan) di samping murid normal yang lain. Murid-murid Kelas Khas ini diajar secara berintegrasi dengan murid normal. Pada masa ini, sekolah ini merupakan sekolah Pendidikan Khas yang terbesar di Selangor.

Bangunan sekolah ini terdiri dari dua blok tiga tingkat yang menempatkan 30 buah kelas, termasuk Pusat Sumber, Bilik Komputer, Bilik Muzik dan Bilik Guru serta ruang Pejabat Pentadbiran.

Sekolah ini juga mempunyai padang permainan yang menempatkan sebuah padang bola sepak/hoki dan sebuah gelanggang bola jaring. Pada tahun 1985, sebuah kompleks sukan yang mempunyai dua gelanggang skuasy, dua gelanggang badminton, meja pingpong dan sebuah gelanggang tenis telah dibina untuk kemudahan latihan murid.

Semenjak itu pelbagai pembangunan dan kemudahan baharu telah dibina antaranya :

Bilik Komputer – dibina tahun 2003 – peruntukan Kementerian Pelajaran Malaysia. Pondok MBMMBI – tahun 2004 – peruntukan PIBG
Surau – tahun 2007 – Sumbangan Pusat Zakat Selangor, manakala laluan ke surau berbumbung sumbangan bank Rakyat. Stor sukan di padang – tahun 2007- peruntukan JKR. Tapak perhimpunan sekolah- tahun 2008- di bawah projek baik pulih sekolah oleh Kementerian Pelajaran Malaysia. Terkini, SK (2) Sultan Alam Shah telah mempunyai tapak perhimpunan berbumbung hasil daripada sumbangan Majlis Bandaraya Petaling Jaya (MBPJ) yang telah siap dibina pada tahun 2024.

## Mantan guru besar
1967-1970    En. S. Ratnasingam
1970-1987    En. Sivagurunathan
1987-1989    En. Ismam Sarkawi
1989-1996    En. Saw Ah Bah
1996-1999    Pn. Norini Mohd. Jamin
1999-2000    Pn. Hjh Rajiah bt. M Yusop
2000-2006    Pn. Hashimah bt. Bohari
2007-2008    Pn. Noriah bt. Che Omar
2009-2010    En. Idris b. Rahmat
Jan-Jun 2011    Pn. Saadiah bt. Ahmad
Sep 2011-Mei 2012    En. Hamdan b. Rahim
2013-2015    Pn. Hjh. Shamsinar Hayati bt. Mohd. Shith
2015-2017    Tn. Hj. Mohd Yusop bin Mat Zin PJK
2017-  Pn. Rozita binti Othman @ Ali 2018 Pn. Mashura binti Mansor 2018-2021. Puan Rohana binti Ali@Hj Mohd Ali 2021-2025.

## Pencapaian

## Alamat
:SK (2) Sultan Alam Shah
:Jalan Bukit 11/2
:46200 Petaling Jaya
:Selangor Darul Ehsan
:Malaysia
:Telefon : 03-79568959
:Faks    : 03-79601154

## Pautan luar
* Sekolah Kebangsaan (2) Sultan Alam Shah
* Facebook Sekolah Kebangsaan (2) Sultan Alam Shah